Diari Oficial de la Generalitat Valenciana


Sumari del DOGV 739, del 11-01-1988 (1988/810327)

ORDRE d'1de desembre de 1987, de la Conselleria de Cultura, Educació i Ciència de la Generalitat Valenciana, per la qual es convoquen ajudes per a la realització de projectes tendents a la formació i el perfeccionament d'historiadors d'art, restauradors i arqueòlegs, i borses de viatge per a visitar exposicions, museus i centres artístics de caràcter nacional i internacional, per a artistes plàstics i crítics d'art de la Comunitat Valenciana, i s'aproven les bases per les quals es regeixen.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1987/12/01/(1)/dof/vci/html**

### Dades del document

Número de DOGV
:   739

Data del DOGV
:   11-01-1988

Secció del DOGV
:   DISPOSICIONS GENERALS

Número del document
:   1988/810327


Data del document
:   01-12-1987

Organisme emissor
:   Conselleria de Cultura, Educació i Ciència

Tipus de document
:   Ordre

Ordre d'1 de desembre de 1987, de la Conselleria de Cultura, Educació i Ciència de la Generalitat Valenciana, per la qual es convoquen ajudes per a la realització de projectes tendents a la formació i perfeccionament d'historiadors d'art, restauradors i arqueòlegs, i borses de viatge per a visitar exposicions, museus i centres artístics de caràcter nacional e internacional, per artistes plàstics i crítics d'art de la Comunitat Valenciana, i s'aproven les bases per les qual es regeixen.  
Amb la finalitat de promocionar, fomentar i difondre el desenrotllament cultural, la Conselleria de Cultura, Educació i Ciència de la Generalitat Valenciana ha decidit de convocar per a la concessió d'ajudes que permeten de dur a terme la realització de projectes per a una millor formació i per al perfeccionament de les tècniques i els coneixements tant de la restauració d'obres d'art com de la investigació arqueològica.  
També s'ha pensat en aquelles persones que realitzen les activitats professionals en el camp de les arts plàstiques i en les que, amb criteri reflexiu i fonamentat, influeixen en l?esdevenir dels estils estètics: els crítics d'art.  
Es indubtable l'alt nivell de tots aquests professionals i la seua tasca és reconeguda en àmbits cada vegada més amplis, per aixà és un deure propiciar les circumstàncies objectives perquè es produesca un intercanvi fecund d'opinions i l'estudi profund dels corrents d'avantguarda, que sols poden dur-se a terme on s'exhibeix l?últim fet artístic i la seua investigació en el sentit més estricte: a les exposicions, als museus, a les fires d'art, etc. ... que se celebren arreu del món. En aquest sentit s'ha pensat de convocar la concessió de borses de viatge que suposen una ajuda econòmica que permeta als artistes plàsties i crítics d'art que exercesquen la seua activitat a la Comunitat Valenciana, acudir a aquests esdeveniments artístics per a completar la seua formació i intercanviar experiències en l'àmbit de la seua especialitat i en el marc més ampli possible.  
Per tot això, i fent ús de les facultats que em confereix l'article 35 de la Llei 5/1983, de 30 de desembre, del Govern Valencià,  
ORDENE:  
Article primer  
Es convoca per a la concessió d'ajudes per tal de efectuar projectes tendents a la formació i al perfeccionament d'historiadors d'art, restauradors i arqueòlegs residents a la Comunitat Valenciana, i s'aproven les bases per les quals es regeixen, que s'inclouen com a Annex I d'aquesta Ordre.  
Article segon  
Es convoca per a la concessió de borses de viatge per tal de visitar exposicions, museus, centres i esdeveniments artístics de caràcter nacional i internacional per a artistes plàstics i crítics d'art de la Comunitat Valenciana, i s'aproven les bases per les quals es regeixen, que s'inclouen com a Annex II d'aquesta Ordre.  
Article tercer  
L?import d'aquestes ajudes econòmiques serà satisfet amb càrrec a l'aplicació pressupostària 54.28.344.1.009.2 de l?exercici de 1987.  
Article quart  
Queda autoritzat el Director General de Patrimoni Artístic per dictar les resolucions que calga l'aplicació i el desplegament d'aquesta convocatòria en l?àmbit de les seues competències.  
Article cinquè  
Aquesta Ordre vigirà l'endemà de la publicació en el Diari Oficial de la Generalitat Valenciana.  
València, 1 de desembre de 1987.  
El Conseller de Cultura, Educació i Ciència,  
CEBRIA CISCAR I CASABAN  
ANNEX I  
BASES PER A LA CONCESSIO D?AJUDES PER A LA RELITZACIO DE PROJECTES TENDENTS A LA FORMACIO I AL PERFECCIONAMENT D'HISTORIADORS D?ART, RESTAURADORS I ARQUEOLEGS  
Primera. Es concediran ajudes per a l'ampliació de coneixements, informació, investigació, compilació de documentació i consultes relacionades amb projectes d'investigació ja iniciats i avaluats pel director d'aquests o per un centre especialitzat en la matèria que corresponga en cada cas.  
Segona. Les ajudes que es convoquen comprendran una assignació d'un màxim de cent cinquanta mil pessetes (150.000 PTA), per als projectes que tinguen l?objectiu en un país europeu i una assignació d'un màxim de dues centes mil pessetes (200.000 PTA), per a aquells que exigesquen el desplaçament a un país no europeu.  
Tercera. Aquestes ajudes seran incompatibles amb el gaudiment de qualsevol altra subvenció o ajuda concedida per a la mateixa finalitat.  
Quarta. Els interessats hauran de presentar en la Conselleria de Cultura, Educació i Ciència, o en els Serveis Territorials respectius, o per qualsevol dels mitjans establerts en l'article 66 de la Llei de Procediment Administratiu, un escrit dirigit al Director General de Patrimoni Artístic, indicant les dades personals, en el qual s?expressa la intenció d'optar a les ajudes. S'adjuntarà a l?escrit el currículum vitae del sol·licitant, i una memòria específica dels objectius a desenrotllar amb indicació del lloc elegit.  
Haurà d'adjuntar-se, també, l'acreditació de l'admissió en el centre o la institució on es vulga efectuar el projecte i el permís o llicència del centre on es coordine l'activitat del sol·licitant.  
Cinquena. El termini de presentació de sol·licituds serà de trenta dies, comptadors a partir de l?endemà de la publicació d'aquesta Ordre en el Diari Oficial de la Generalitat Valenciana.  
Sisena. La selecció dels candidats serà realitzada per una Comissió composta per la Directora General de Cultura, el Director General de Patrimoni Artístic i tres membres designats pel Conseller de Cultura, Educació i Ciència.  
Setena. Aquesta Comissió examinarà les sol·licituds presentades i elevarà la proposta de resolució corresponent per a la concessió de les ajudes al Conseller de Cultura, Educació i Ciència. La resolució final serà publicada en el Diari Oficial de la Generalitat Valenciana.  
Vuitena. Els beneficiaris de les ajudes adquiriran el compromís de:  
a) Realitzar el pla de treball proposat en el termini màxim de sis mesos comptadors des de la concessió de l'ajuda.  
b) Trametre a la Direcció General de Patrimoni Artístic un informe del treball realitzat, en el termini màxim d'un mes, una vegada finalitzat el gaudiment de l'ajuda.  
c) Fer constar en qualsevol publicació, exposició o informe que en resulta, que ha estat afavorit per una ajuda de la Conselleria de Cultura, Educació i Ciència de la Generalitat Valenciana.  
Novena. En cas d'incompliment d'alguna de les obligacions anteriors, la Direcció General de Patrimoni Artístic podrà rescindir la concessió de l'ajuda i demanar la devolució de les quantitats percebudes.  
Desena. L?acceptació de l'ajuda per part dels beneficiaris implicarà la de les normes fixades en aquesta convocatòria.  
ANNEX II  
BASES PER A LA CONCESSIO DE BORSES DE VIATGE PER A VISITAR EXPOSICIONS, MUSEUS I CENTRES ARTISTICS DE CARACTER NACIONAL I INTERNACIONAL  
Primera. Podran sol·licitar aquestes ajudes els artistes i crítics d'art que realitzen el seu treball dins de qualsevol especialitat de les arts plàstiques sempre que l?exercesquen preferentment en la Comunitat Valenciana.  
Segona. Les sol·licituds es complimentaran segons el model d'instància que figura al final d'aquest annex i es dirigiran al Director General de Patrimoni Artístic. Podran presentar-se en la Conselleria de Cultura, Educació i Ciència, en els Serveis Territorials corresponents, o per qualsevol dels mitjans establerts en l'article 66 de la Llei de Procediment Administratiu.  
A les sol·licituds s'haurà d'adjuntar la documentació següent:  
a) Currículum vitae professional i fotocòpia del document nacional d'identitat.  
b) Breu descripció de les visites a realitzar, especificant l?interès concret que en puga tenir alguna per la seua relació directa amb el treball de l'artista o crític.  
c) Pressupost del viatge que inclourà les despeses de desplaçament, estada, manutenció i entrada als establiments o centres artístics.  
Tercera. El termini de presentació de sol·licituds serà de trenta dies comptadors a partir de l?endemà de la publicació d'aquesta Ordre en el Diari Oficial de la Generalitat Valenciana.  
Quarta. La selecció dels candidats serà realitzada per una Comissió composta per la Directora General de Cultura, el Director General de Patrimoni Artístic i tres membres designats pel Conseller de Cultura, Educació i Ciència.  
Cinquena. Aquesta Comissió examinarà les sol·licituds presentades, i tindrà en compte com a criteri de prioritat les peticions d'artistes plàstics i crítics d'art que exercesquen la seua activitat fonamentalment en la Comunitat Valenciana, i elevarà la proposta corresponent al Conseller de Cultura, Educació i Ciència, la resolució final del qual serà publicada en el Diari Oficial de la Generalitat Valenciana.  
Sisena. Les borses de viatge consistiran en ajudes econòmiques l?import màxim de les quals serà:  
a) Per a visitar exposicions, museus i centres artístics a Espanya, cinquanta mil pessetes (50.000 PTA).  
b) Per a visites a la resta d'Europa, de cent mil pessetes (100.000 PTA).  
c) Per a visites a un país no europeu, cent cinquanta mil pessetes (150.000 PTA).  
Aquestes ajudes s'utilitzaran per a sufragar les despeses de viatge, manutenció, estada i entrada a establiments o centres culturals. La quantia de la borsa de viatge, dins el límit màxim fixat, es determinarà en funció del cost previsible de la visita, encara que en cap cas superarà el vuitanta per cent de l?import del desplaçament.  
Setena. L?abonament de l'ajuda s'efectuarà en dos lliuraments.  
El primer consisteix en el seixanta per cent de la quantitat assignada una vegada es publica la resolució de la concessió, i el segon, pel quaranta per cent restant, quan es justificarà la realització de l'activitat, per a la qual cosa caldrà aportar:  
a) Justificació de les despeses realitzades, mitjançant factures, bitllets de transport i entrades a centres artístics, i b) Memòria de les visites i/o activitats realitzades, valorant l'objecte del viatge.  
La quantitat justificada haurà de ser igual o superior a la pressupostada. En cas de no presentar la justificació esmentada, el beneficiari restarà obligat a restituir l?import fins a les hores percebut.  
Vuitena. Els beneficiaris d?aquestes borses de viatge queden obligats a utilitzar-les d'acord amb el projecte presentat dins el termini de sis mesos comptadors des de la concessió de l'ajuda.  
Novena. La inobservança d'aquestes bases suposarà la pèrdua de la borsa de viatge, així com la devolució de la quantitats percebudes.  
Model d'instància  
En/Na/N' amb DNI núm. domicili en   
carrer/plaça núm.   
telèfon   
EXPOSA:  
1r) Que desitja acollir-se a l?Ordre de la Conselleria de Cultura, Educació i Ciència d   
d de 1987, per la qual es convoca per a la concessió de borses de viatge per tal de visitar exposicions, museus i centres artístics de caràcter nacional i internacional, i declara acceptar les bases que la regeixen. 2n) Que la sol·licitud d'aquestes ajudes la presenta per a visitar:  
1   
2   
3r) Que realitza actualment les activitats o l'exercici professional següent, dins del camp de les arts plàstiques:  
   
   
4t) Que, als efectes de l'abonament de l'ajuda esmentada, designa el compte bancari núm.   
amb domicili a l'entitat   
Per tot això,  
DEMANA que d'acord amb el contingut d'aquest escrit i la documentació que s'adjunta, se li concedesca una borsa de viatge per import de PTA, per a la realització de les visites contingudes en la memòria que s'hi adjunta.  
 , , d de 1987.  
IL·LM. SR. DIRECTOR GENERAL DE PATRIMONI ARTISTIC


Còpia Permalink ELI